**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**RIETAVO SAV.**

|  |  |  |  |  |  |
| --- | --- | --- | --- | --- | --- |
| **Atliekų tvarkymo tikslai** | **Uždaviniai** | **Priemonės** | **Įvykdymo terminas** | **Vykdytojai** | **Informacija apie priemonių vykdymą** |
| 2. Mažinti sąvartynuose šalinamų atliekų kiekį – plėtoti racionalų atliekų medžiaginių ir energinių išteklių naudojimą | 2.4. Plėtoti rūšiuojamojo atliekų surinkimo sistemas | 2.4.2. didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones (pavyzdžiui, apvažiuojant) | 2014–2020 metai | Savivaldybė | Didelių gabaritų atliekos Rietavo savivaldybėje priimamos Kalakutiškės k. (Rietavo sen.) esančioje atliekų priėmimo aikštelėje, taip pat šios atliekos iš gyventojų apvažiavimo būdu surenkamos 2 kartus per metus (rugsėjo ir kovo mėnesiais), neimant iš gyventojų papildomo mokesčio. Informacija apie didelių gabaritų atliekų surinkimą apvažiavimo būdu viešinama visuose vietos laikraščiuose ir [www.tratc.lt](http://www.tratc.lt), [www.rietavas.lt](http://www.rietavas.lt) interneto svetainėse.Savivaldybė užtikrina plane numatytas nuostatas, kad būtų eksploatuojama ne mažiau kaip po vieną didelių gabaritų atliekų surinkimo aikštelę 50 000 gyventojų, tačiau ne mažiau kaip po vieną tokią aikštelę savivaldybės teritorijoje |
| 2.4.3. regioniniuose ir savivaldybių atliekų tvarkymo planuose numatyti ir taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | 2014–2020 metai | Savivaldybė | Kalakutiškės k. (Rietavo sen.) esančioje atliekų priėmimo aikštelėje buityje susidarančios pavojingos ir tekstilės atliekos priimamos nemokamai. Papildančioje atliekų surinkimo sistemoje apvažiavimo būdu surenkamos pavojingos atliekos, pvz., elektros ir elektronikos, akumuliatorių, tepalų, kuro ir kt. atliekos |
| 3. Užtikrinti visuomenės sveikatai ir aplinkai saugų visų atliekų srautų tvarkymą, tobulinti esamas atliekų tvarkymo sistemas | 3.1. Užtikrinti, kad visiems atliekų turėtojams būtų sudarytos sąlygos naudotis viešąja komunalinių atliekų tvarkymo paslauga | 3.1.1. visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | 2014–2020 metai | Savivaldybė | Komunalinių atliekų tvarkymo paslauga teikiama apie 100 proc. Rietavo savivaldybės atliekų turėtojų (99 proc. gyventojų ir 100 proc. įmonių ir organizacijų).Rietavo mieste daugiabučių namų kvartaluose įrengtos konteinerių aikštelės (mišrioms komunalinėms atliekoms, plastikui, popieriui ir stiklui), kurios atitinka minimalius kokybės reikalavimus, kuriuos nustato Aplinkos ministerija.Rietavo savivaldybės individualių valdų gyventojai aprūpinti rūšiavimo konteineriais, kurie skirti stiklo ir pakuočių atliekoms rūšiuoti.Iš individualių valdų mišrios komunalinės atliekos vežamos kas antrą savaitę, pakuočių atliekos – 1 kartą per mėnesį, stiklo pakuočių – 1 kartą per ketvirtį. Iš Rietavo miesto daugiabučių namų konteinerių aikštelių mišrios komunalinės atliekos vežamos 2 kartus per savaitę, pakuočių atliekos 2 kartus per mėnesį, stiklo atliekos 1 kartą per mėnesį.Individualių namų gyventojai gyvenantys sunkiai privažiuojamose teritorijose arba nuo kelio, kuriuo organizuojamas mišrių komunalinių atliekų surinkimas, nutolę toliau kaip 300 m. aprūpinami specialiais maišais, kuriuos išdalina atliekų vežėjas, jie pagal grafiką surenkami kas antrą savaitę |
| 6. Didinti visuomenės sąmoningumą, tobulinti valstybės ir savivaldybės institucijų darbuotojų kvalifikaciją atliekų tvarkymo srityje | 6.1. Didinti visuomenės sąmoningumą atliekų tvarkymo srityje | 6.1.2. šviesti ir informuoti visuomenę regioniniu lygiu: pristatyti komunalinių atliekų tvarkymo sistemą (akcentuoti kaip visumą), esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | 2015–2020 metai | UAB „Telšių regiono atliekų tvarkymo centras“, Savivaldybė | Visuomenė šviečiama ir informuojama regioniniu lygiu – pristatoma komunalinių atliekų tvarkymo sistema, surinkimo ir tvarkymo infrastruktūra, atliekų tvarkymo apmokestinimas, galimybės rūšiuoti atliekas. Visuomenė informuojama per vietos spaudą, interneto svetainėse ([www.tratc.lt](http://www.tratc.lt), [www.rietavas.lt](http://www.rietavas.lt)). Mokiniai supažindinami su atliekų rūšiavimu, atliekų daroma žala aplinkai ir gyvūnijai. |
|  |  | 6.1.3. bendradarbiaujant su nevyriausybinėmis organizacijomis, rengti ir įgyvendinti bendrus visuomenės švietimo ir informavimo atliekų prevencijos ir atliekų tvarkymo klausimais projektus | 2014–2020 metai | Aplinkos ministerija, nevyriausybinės aplinkosaugos organizacijos, Savivaldybė | Įgyvendinant bendrus visuomenės švietimo ir informavimo atliekų prevencijos ir atliekų tvarkymo klausimais projektus, bendradarbiauta su VšĮ „Darom“, gamintojų ir importuotojų organizacijomis. Spausdinami skelbimai, straipsniai vietos ir regioninėje spaudoje. Susitikimai su mokiniais atliekų tvarkymo klausimais. Organizuojamos ekskursijos į Telšių regiono nepavojingų atliekų sąvartyną Jėrubaičiuose. Teikiama informacija Rietavo savivaldybės seniūnijų seniūnams. Savivaldybės interneto svetainėje viešinama informacija apie atliekas, jų tvarkymą ir rūšiavimą. Organizuojama kasmetinė „Darom“ akcija, kurios metu pasitelkiant bendruomenes, mokyklas, organizacijas tvarkoma gyvenamoji ir viešoji aplinka |
| 6.2. Tobulinti valstybės ir savivaldybės institucijų darbuotojų kompetenciją atliekų tvarkymo klausimais | 6.2.1. dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, organizuoti bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto svetainėje | 2014–2020 metai | Aplinkos ministerija, Aplinkos apsaugos agentūra, Savivaldybė | Dalyvaujama renginiuose ir konferencijose, seminaruose, darbiniuose susitikimuose, kuriuose galima tobulinti kompetenciją atliekų tvarkymo klausimais |